wickkiey/tamil-wikipedia-chunked huggingface dataset:
# வடக்கு பட்டன் தீவு தேசிய பூங்கா

## தாவரங்களும் விலங்கினங்களும்

இங்கு காணப்படும் விலங்கினங்கள் கடல்பசு, ஓங்கில், நீர் உடும்பு, பல்லி போன்றவையாகும்.
# நேப்பியர் விரிகுடாத் தீவுகள்

**நேப்பியர் விரிகுடாத் தீவுகள்** (Napier Bay Islands)அந்தமான் தீவுகளின் தீவுக்கூட்டங்களுள் ஒன்றாகும். இது இந்திய ஒன்றிய பகுதியில் ஒன்றாகும். அந்தமான் நிக்கோபார் தீவுகளின் ஒரு பகுதியான தெற்கு அந்தமான் மாவட்ட நிர்வாக பகுதியினைச் சேர்ந்தது. போர்ட் பிளேயருக்கு வடக்கே 30 கிலோ மீட்டர் தொலைவில் அமைந்துள்ளது.
# நேப்பியர் விரிகுடாத் தீவுகள்

## நிலவியல்

இந்த தீவுகள் சோல் விரிகுடாவின் வடக்கே அமைந்துள்ளது. இந்த குழுவின் வடக்கு தீவுகள் போர்ட் மெடோஸ் என்ற இயற்கை துறைமுகத்தின் ஒரு பகுதியாகும்.
# சிருய் தேசிய பூங்கா

**சிருய் தேசிய பூங்கா** (Shirui National Park) என்பது இந்தியாவின் மணிப்பூர் மாநிலத்தில் அமைந்துள்ள தேசிய பூங்கா ஆகும். இது 1982ஆம் ஆண்டில் நிறுவப்பட்டது. இப் பூங்கா ட்ராகோபன் (வண்ணக்கோழி), புலி மற்றும் சிறுத்தை ஆகிய விலங்குகளின் புகலிடமாக உள்ளது. இங்குதான் பிரபலமான சிருய் லில்லி (*லில்லியம் மேக்லைனே*) இயற்கையாக வளருகின்றன. மழைக்காலத்தில் முக்கியச் சிகரங்கள் லில்லிப் பூக்களால் நிறைந்து சொர்க்கம் போலக் காணப்படும்.  
உக்ருலுக்கு அருகிலுள்ள சிருய் கசோங் சிகரம் கடல் மட்டத்திலிருந்து 2,835 மீட்டர் உயரத்தில் அமைந்துள்ளது.  
இந்த சிகரத்தின் பள்ளங்கள் மற்றும் பள்ளத்தாக்குகளில் ஏராளமான ஆறுகள் உருவாகின்றன. இப்பகுதிக்கே உரித்தான கவர்ச்சியான சிருய் லில்லி மலர் (*லிலியம் மாக்லினியா*) மே / ஜூன் மாதங்களில் மலையடிவாரத்தில் பூக்கும். இந்த மலர் ஒவ்வொரு ஆண்டும் நூற்றுக்கணக்கான விஞ்ஞானிகளையும் சுற்றுலாப் பயணிகளையும் ஈர்க்கிறது.  
அரிய பறவையான திருமதி குயூமின் நெடுவால் பகட்டு வண்ணக் கோழி மலை உச்சியில் வசிக்கிறது
# சிருய் தேசிய பூங்கா

## தாவரங்கள்

இந்த தேசிய பூங்கா முழுவதும் அடர்த்தியான வெப்பமண்டல காடுகளும், மலை உச்சியில் மித வெப்பமண்டல காடுகளும் காணப்படுகின்றது.
# கிசன் மகராஜ்

**பண்டிட் கிசன் மகாராஜ்** (Pandit Kishan Maharaj) (3 செப்டம்பர் 1923 - 4 மே 2008) இவர் ஓர் இந்திய கைம்முரசுக் கலைஞராவார். மேலும், இந்துஸ்தானி இசையின் பனாரசு கரானாவைச் சேர்ந்தவர்.
# கிசன் மகராஜ்

## ஆரம்பகால வாழ்க்கையும், பின்னணியும்

இவர், வாரணாசியின் கபீர் சௌராவில் தொழில்முறை இசைக்கலைஞர்களின் குடும்பத்தில் பிறந்தார். ஆரம்பத்தில் இவரது தந்தை ஹரி மகாராஜாவால் பாரம்பரிய இசையில் பயிற்சி பெற்றார். இவரது தந்தை இறந்த பிறகு, இவரது மாமா காந்தே மகாராஜாவால் இவருக்கு பயிற்சி மேற்கொள்ளப்பட்டது.
# கிசன் மகராஜ்

## இசை வாழ்க்கை

இவர் தனது பதினொரு வயதில், இசை நிகழ்ச்சிகளில் பங்கேற்கத் தொடங்கினார். சில ஆண்டுகளில், பயாசு கான், ஓம்கார்நாத் தாக்கூர், படே குலாம் அலி கான், பீம்சென் ஜோஷி, ரவிசங்கர், அலி அக்பர் கான், வசந்த் ராய், விலாயத் கான், கிரிஜா தேவி, சித்தாரா தேவி போன்ற பலருடன் மேடையை பகிர்ந்து கொண்டிருந்தார்.  
இவருக்கு குறுக்கு தாளங்களை வாசிக்கும் மற்றும் சிக்கலான கணக்கீடுகளை உருவாக்கும் திறன் இருந்தது. குறிப்பாக 'திஹாய்' வடிவங்களில். இவர், எந்த இசைக்கலைஞருடனும் இணைந்து நிகழ்ச்சியினை நிகழ்த்தும் ஒரு பல்துறைதக் கலைஞராவார். அது சித்தார், சரோத், துருபத், தமர் அல்லது நடனத்துடன் கூட இருக்கலாம்.  
இவர், தனது தொழில் வாழ்க்கையில் பல தனி இசை நிகழ்ச்சிகளை வழங்கினார், மேலும் சம்பு மகாராஜ், சித்தாரா தேவி, நட்ராஜ் கோபி கிருட்டிணா, பிர்ஜு மகராஜ் போன்ற சில சிறந்த நடனக் கலைஞர்களுடனும் இணைந்து பணியாற்றியுள்ளார்.  
இவரது அனைத்து இசையமைப்பிலும், மிருதங்கம் வித்வானான பாலக்காடு ஆர். ரகு அவர்களின் தாள வாத்தியக் க்ச்சேரி தனித்து நின்றது. 1965 ஆம் ஆண்டில் ஐக்கிய இராச்சியத்தில் நடந்த எடின்பர்க் திருவிழா மற்றும் காமன்வெல்த் கலை விழா உட்பட உலகம் முழுவதும் பல மதிப்புமிக்க நிகழ்வுகளில் இவர் விரிவாக சுற்றுப்பயணம் செய்து பங்கேற்றார்.  
இவருக்கு 1973இல் பத்மசிறீ விருதும், 2002இல் பத்ம விபூசண் விருதும் வழங்கப்பட்டது. வாரணாசியைச் சேர்ந்த கைம்முரசு இணைக் கலைஞர் பண்டிட் அனோகே லால் மிசுவின் மருமகள் பீனாதேவி என்பவரை மணந்தார்.
# கிசன் மகராஜ்

## இறப்பு

இவர், 2008 மே 4 அன்று வாரணாசிக்கு அருகிலுள்ள கஜூரியில் தனது 84 வயதில் இறந்தார்.
# வசந்த் ராய்

**வசந்த் ராய்** (Vasant Rai) (1942-1985) இவர், இந்திய இசையில் உலகின் மிகவும் புகழ்பெற்ற நிபுணர்களில் ஒருவராக இருந்தார். மேலும் சரோத் என்ற இந்தோ-ஆப்கானிய கருவியை வாசித்தார்.
# வசந்த் ராய்

## தனிப்பட்ட வாழ்க்கையும், கல்வியும்

இவர் பிரான்சின் பாரிஸில் பிறந்தார். ரவிசங்கரின் ஆசிரியராக நன்கு அறியப்பட்ட பாபா அலாவுதீன் கானின் கடைசி மாணவராக இருந்தார். அமெரிக்காவின் கார்னகி அரங்கத்தில் நடந்த நிகழ்ச்சிக்குப் பின்னர் இவர் தனது நியூயார்க்கு நகரத்தில் இறந்தார்.
# வசந்த் ராய்

## தொழில்

இவர் தனது சிறுவ்யதிரேயே அமெரிக்கா சென்று, 1969 ஆம் ஆண்டில் நியூயார்க் நகரில் குடியேறினார். முக்கியமாக கிரீன்விச் கிராமப் பகுதியிலும், சுற்றுப்பயணம் செய்யாதபோது செல்சியா விடுதியிலும் சிறிது காலம் வாழ்ந்தார். 1969 முதல் 1985 வரை கிரீன்விச் கிராமத்தில் ஆலம் என்ற இசைப்பள்ளியை நடத்தினார். அல்லா ரக்கா, மகாபுருசு மிசுரா, சம்தா பிரசாத், சாகீர் உசைன் போன்ற தபலா கலைஞர்களுடன் உடன் சென்றார். இவர், இந்திய இசைக்கலைஞர்களுக்கு கற்பித்த்தார். அதில் மிகவும் குறிப்பிடத்தக்கவர்களாக சரோத் இசைக்கலைஞர் பிரதீப் பரோட், மாண்டலின் கலைஞர் ஈமு தேசாய், சித்தார் கலைஞர் சமிம் அகமது கான் போன்றவர்கள் அடங்குவர். குறிப்பிடத்தக்க மேற்கத்திய இசைக்கலைஞர்களான *லெக்ஸ் ஹிக்சன், கொலின் வால்காட், டான் செர்ரி* போன்றவர்களுக்கும் கற்பித்தார்.  
இவர், 1975 முதல் 1982 வரை *வான்கார்ட் ரெக்கார்ட்* என்ற இசைத்தட்டு நிறுவனத்தின் மூலம் பிரத்தியேகமாக தனது இசை நிகழ்ச்சிகளை வெளியிட்டார். இவர் வாசிக்கும் சரோத் கருவி இவரது குரு அல்லாவுதீன் கானின் பரிசாகும்., இது 1930 களில் அல்லாவுதீன் கானின் தம்பி அயித் அலிகானால் செய்யப்பட்டது.
# டைசுகோலம்பா

**டைசுகோலம்பா** (Discolampa) என்பது நீலன்கள் (லைகேனிடே) பட்டாம்பூச்சிகள் குடும்பத்தில் இலங்கை முதல் நியூ கினியா வரை காணப்படும் ஓர் பேரினமாகும். இந்தப் பேரினத்தின் கீழ் மூன்று சிற்றினங்கள் உள்ளன.
# டைசுகோலம்பா

## சிற்றினங்கள்

- *டைசுகோலம்பா அல்புலா* (க்ரோஸ்-ஸ்மித், 1897) மேற்கு ஐரியன் (நியூ கினியா)
- *டைசுகோலம்பா எத்தியன்* (வெஸ்ட்வுட், 1851)
- *டைசுகோலம்பா இலிசசு* (சி. & ஆர். பெல்டர், 1859) சுலவேசி
# ஆக்டிசெரா

***ஆக்டிசெரா*** (Actizera) என்பது நீலன்கள் எனப்படும் லைகேனிடே பட்டாம்பூச்சிகள் குடும்பத்தில் உள்ள ஒரு பேரினமாகும். இவை ஆப்பிரிக்க வெப்ப மண்டலப் பகுதிகளில் காணப்படுகின்றன.
# ஆக்டிசெரா

## சிற்றினங்கள்

*ஆக்டிசெரா* பேரினத்தின் கீழ் நான்கு சிற்றினங்கள் விவரிக்கப்பட்டுள்ளன.
- *ஆக்டிசெரா அட்ரிசெரிமாட்டா* <small>(பட்லர், 1878)</small>
- *ஆக்டிசெரா ட்ரூசி* (பெத்துன் -<small>பேக்கர், 1906)</small>
- *ஆக்டிசெரா லூசிடா* (ட்ரைமென் , <small>1883)</small>
- *ஆக்டிசெரா ஸ்டெல்லாட்டா* (ட்ரைமென் , 1883<small>)</small>
# இலங்கை அரசமைப்புச் சட்டத்தின் இருபதாவது திருத்தம்

**இலங்கை அரசமைப்புச் சட்டத்திற்கான 20-வது திருத்தம்** (*20th Amendment (20A) to the Constitution of Sri Lanka*) 225-உறுப்பினர்களைக் கொண்ட இலங்கை நாடாளுமன்றத்தில் 156 வாக்குகள் ஆதரவாகவும், 65 எதிராகவும் பெற்று 2020 அக்டோபர் 22 அன்று நிறைவேற்றப்பட்டது. ராஜபக்ச குடும்பத்தின் மீதான 20 வது திருத்தத்தின் சார்பு குறித்து அரசியல் செயற்பாட்டாளர்கள், சமூகக் குழுக்கள், மற்றும் சர்வதேச சமூகம் ஆகியோர் கவலைகளை வெளிப்படுத்தியதால் இத்திருத்தம் அரசியல் சர்ச்சைக்குள்ளானது. இலங்கை சனநாயக சோசலிசக் குடியரசின் அரசியலமைப்பை இது மீறுவதாக அரசியல் ஆர்வலர்கள் தெரிவித்தனர். இம்முன்மொழிவுகள் மூலம் 2015 ஆம் ஆண்டில் கொண்டுவரப்பட்ட 19-வது திருத்தத்தின் பல முக்கிய சீர்திருத்தங்களும், திருத்தங்களும் திரும்பப் பெறப்பட்டன. 20-வது திருத்தம் முன்னர் 19-வது திருத்தத்தில் அரசுத்தலைவரிடம் (சனாதிபதி) இருந்து பறிக்கப்பட்ட நிறைவேற்று அதிகாரங்கள் பல மீண்டும் அரசுத்தலைவருக்கே வழங்கப்பட்டன. 19-வது திருத்தம் இலங்கையில் நிறைவேற்று அதிகாரங்களை அமைச்சரவையுடன் சனாதிபதியால் சமமாகப் பகிர்ந்து கொண்ட முதல் நிகழ்வு ஆகும். 20-வது திருத்தத்தை அமுல் படுத்துவது பெரும்பாலும் ஆளும் கட்சியான இலங்கை பொதுசன முன்னணி, மற்றும் கோட்டாபய ராஜபக்ச நிர்வாகத்தின் அரசியல் நோக்கமாக இருந்தது. இக்கூட்டணி 2019 அரசுத்தலைவர் தேர்தலிலும், 2020 நாடாளுமன்றத் தேர்தலிலும் பெரும் வெற்றிகளைப் பதிவு செய்தது. 22 அக்டோபர் 2020 அன்று, இத்திருத்தம் நாடாளுமன்றத்தில் ⅔ பெரும்பான்மையுடன் வெற்றிகரமாக நிறைவேற்றப்பட்டது.
- 22 செப்டம்பர் 2020 - திருத்தத்தின் சட்டமூலம் நாடாளுமன்றத்தில் சமர்ப்பிக்கப்பட்டது.
- 22 செப்டம்பர் 2020 - இச்சட்டமூலத்தை எதிர்த்து மீயுயர் நீதிமன்றத்தில் வழக்கறிஞர் இந்திக்கா கலகே வழக்குப் பதிந்தார்.
- 29 செப்டம்பர் 2020 - 20-வது திருத்தத்திற்கெதிரான வழக்குகளை மீயுயர் நீதிமன்றம் விசாரணைக்கு எடுத்தது.
- 2 அக்டோபர் 2020 - 20-ஆம் திருத்தத்திற்கு பொது வாக்கெடுப்பு நடத்தப்பட வேண்டுமா அல்லது நாடாளுமன்றத்தில் மூன்றில் இரண்டு பெரும்பான்மை போதுமா என்பது குறித்து மீயுயர் நீதிமன்றமே பதிலளிக்க வேண்டும் என சட்டமா அதிபர் தப்புல டி லிவேரா தெரிவித்தார்.
- 5 அக்டோபர் 2020 - மீயுயர் நீதிமன்றம் வழக்கு விசாரணைகளை முடித்துக் கொண்டது.
- 20 அக்டோபர் 2020 - 20-ஆம் திருத்த சட்டமூலத்தின் சில சரத்துகள் பொது வாக்கெடுப்பு மூலமே நிறைவேற்றப்பட வேண்டும் என மீயுயர் நீதிமன்றம் தீர்ப்பளித்தது.
- 20 அக்டோபர் 2020 - மீயுயர் நீதிமன்றத்தின் தீர்ப்பை அவைத்தலைவர் மகிந்த யாப்பா அபேவர்தன நாடாளுமன்றத்தில் சமர்ப்பித்தார். இது தொடர்பாக 2-நாள் விவாதம் அக்டோபர் 21, 22 ஆம் நாட்களில் நடைபெறும் என சபாநாயகர் அறிவித்தார்.
- 21 அக்டோபர் 2020 - நீதி அமைச்சர் அலி சப்ரி 20-ஆம் திருத்தத்தை நாடாளுமன்றத்தில் சமர்ப்பித்தார். The debate regarding the constitution commenced in parliament for second consecutive day.
- 22 அக்டோபர் 2020 - 20-ஆம் திருத்தச் சட்டமூலம் மூன்றில் இரண்டு பெரும்பான்மையுடன் நாடாளுமன்றத்தில் நிறைவேற்றப்பட்டது. 156 பேர் ஆதரவாகவும், 65 பேர் எதிராகவும் வாக்களித்தனர். நால்வர் வாக்களிப்பின்போது சமூகமளிக்கவில்லை.
# புரட்சியாளர் டாக்டர் அம்பேத்கர்

**புரட்சியாளர் டாக்டர் அம்பேத்கர் (ஒரு சகாப்தம்)** என்பது ஜீ தமிழ் தொலைக்காட்சியில் வியாழன் முதல் ஞாயிறு வரை மாலை 6 மணிக்கு ஒளிபரப்பாகும் வாழ்க்கை வரலாற்று நாடகத்தொடர் ஆகும். இது 26 செப்டம்பர் 2020 அன்று வெளியானது. இத்தொடர் நீதிபதி, சமூக சீர்திருத்தவாதி, அரசியல்வாதி - பீம்ராவ் ராம்ஜி அம்பேத்கர் வாழ்க்கையை அடிப்படையாக கொண்டது. இதில் ஆயுத் பானுஷாலி குழந்தை அம்பேத்கராகவம் மற்றும் பிரசாத் ஜவாடே வயதான அம்பேத்கராகவம் நடிக்கிறார்கள். இத்தொடர் & தொலைக்காட்சியில் ஒளிபரப்பாகி வரும் **ஏக் மகாநாயக் - டாக்டர் பி.ஆர்.அம்பேத்கர்**. என்ற இந்தி தொடரின் தமிழ் மொழிமாற்றம் ஆகும்.
# புரட்சியாளர் டாக்டர் அம்பேத்கர்

## கதைச்சுருக்கம்

இது பி.ஆர்.அம்பேத்கரின் வாழ்க்கை மற்றும் பரிணாமத்தை அடிப்படையாகக் கொண்டது . இந்து மதம் மற்றும் பிற அம்சங்களுக்கு எதிரான போராட்டங்களையும் சவால்களையும் அவர் எவ்வாறு எதிர்கொள்கிறார் என்பது கதையின் முக்கிய அம்சமாக அமைகிறது.
# புரட்சியாளர் டாக்டர் அம்பேத்கர்

## நடிகர்கள்

### முக்கிய கதாபாத்திரங்கள்

- ஆயுத் பானுஷாலி - ஐந்து வயது பீம்ராவ் ராம்ஜி சாக்பால் / பீம்ராவ் / பீம்
- பிரசாத் ஜவாடே - வயதான பீம்ராவ் ராம்ஜி சாக்பால்
# புரட்சியாளர் டாக்டர் அம்பேத்கர்

## நடிகர்கள்

### துணை கதாபாத்திரங்கள்

- ஜெகந்நாத் நிவங்குனே - ராம்ஜி மலோஜி சக்பால்
- பீம்ராவின் தந்தை
- நேஹா ஜோஷி - பீமாபாய் ராம்ஜி சக்பால்
- பீம்ராவின் தாய்
- சவுத் மன்சூரி - பலராம் ராம்ஜி சக்பால்
- பீம்ராவின் அண்ணன்
- அதர் கான் - ஆனந்த்ராவ் ராம்ஜி சக்பால்
- பீம்ராவின் அண்ணன்
- வான்ஷிகா யாதவ் - மஞ்சுலபாய் யேசு பாண்டி
- பீம்ராவின் அக்கா
- சப்னா தேவல்கர் - கங்கா பாய்
- பீம்ராவின் அக்கா
- ஃபால்குனி டேவ் - மீராபாய் சக்பால்
- பீம்ராவின் தந்தைவழி அத்தை
# புரட்சியாளர் டாக்டர் அம்பேத்கர்

## வெளியீடு

இந்த தொடர் பல்வேறு மொழிகளில் வெளியிட்டுள்ளது - தெலுங்கு, தமிழ் மற்றும் கன்னடம்.
# புரட்சியாளர் டாக்டர் அம்பேத்கர்

## நடிப்பு

ஆயுத் பானுஷாலி மற்றும் பிரசாத் ஜவாடே முறையே அம்பேத்கர் வேடத்தில் நடிக்கின்றனர். பிம்ராவ் தந்தையின் பாத்திரத்திற்கு ஜெகந்நாத் நிவாங்குனே தேர்வு செய்யப்பட்டார், பீம்ராவ் தாயாக நடிகை நேஹா ஜோஷி தேர்ந்தெடுக்கப்பட்டார். சவுத் மன்சூரி, அதர் கான், வான்ஷிகா யாதவ், சப்னா தேவல்கர் மற்றும் ஃபால்குனி டேவ் ஆகியோர் துணை வேடங்களில் நடிக்கின்றனர்.
# புரட்சியாளர் டாக்டர் அம்பேத்கர்

## இவற்றை பார்க்க

*ஜீ தமிழ் தொலைக்காட்சி நிகழ்ச்சிகள்*
# கம்மாளரின் திருமணத்தை நடத்திவைக்கும் உரிமை வழக்கு - 1818

**கம்மாளரின் திருமணத்தை நடத்திவைக்கும் உரிமை வழக்கு** என்பது தென்னிந்தியாவில் வாழும் ஒரு சாதிப் பிரிவினரான கம்மாளரின் திருமணம் மற்றும் பிற சமயச் சடங்குகளை தாங்களே நடத்திக்கொள்ளும் உரிமை பற்றிய 1818 ஆம் ஆண்டய வழக்கு ஆகும்.
# கம்மாளரின் திருமணத்தை நடத்திவைக்கும் உரிமை வழக்கு - 1818

## பின்னணி

பிரித்தானிய இந்தியாவின், சென்னை மாகாணத்தின், வட ஆற்காடு (இன்றைய திருவண்ணாமலை மாவட்டம்) போளூர் வட்டம் சதுப்பேரி கிராமத்தில் 1814 ஆம் ஆண்டு கம்மாளர் வீட்டில் திருமணத்துக்குப் பந்தல்கால் நடும் நிகழ்வு நடந்தது. இந்த சடங்கை அவ்வகுப்பைச் சேர்ந்தவரும், அவ்வூரைச் சேர்ந்தவருமான *பண்டித மார்க்கசகாய ஆச்சாரி* நடத்துகிறார். இந்நிலையில் அவ்வூரிலுள்ள பார்ப்பனரான *பஞ்சாங்கங் குண்டையர்* என்பவர் இதைத் தடுக்கிறார்.
# நாங்க ரொம்ப பிசி

## தயாரிப்பு

2020 செப்டம்பர் மாத தொடக்கத்தில், சுந்தர் சி., பணமதிப்பு நீக்கம் தொடர்பான த்ரில்லர் படமான *மாயாபஜார் 2016* (2020) இன் மறுஆக்க உரிமையை வாங்கியதாக செய்தி வெளியிடப்பட்டது. இத்திரைப்படத்தின் பணிகள் செப்டம்பர் 14, 2020 அன்று தொடங்கப்பட்டது. அவ்னி மூவிஸ் என்ற பதாகையின் கீழ் இப்படம் தயாரிக்கப்பட்டது. இப்படத்தை சுந்தர் சி உடன் *கலகலப்பு* (2012) மற்றும் ஆக்சன் (2019) படங்களில் வசன எழுத்தாளராக பணியாற்றிய பத்ரி இயக்கியுள்ளார். பிரசன்னா மற்றும் ஷாம் ஆகியோர் போலீஸ் அதிகாரிகளாகவும், அஸ்வின் ககுமனு மற்றும் யோகி பாபு முறையே ஒருவர் இளைஞராகவும், மற்றொருவர் திருடனாகவும் சித்தரிக்கப்பட ஒப்பந்தம் செய்யப்பட்டனர். ரைசா வில்சன் படத்தில் பணியாற்ற இருப்பதாக ஊடகங்கள் செய்தி வெளியிட்டன; இருப்பினும், இது பின்னர் தவறானது என்று நிரூபிக்கப்பட்டது. *குரு சிஷ்யன்* (2010) படத்தில் நடித்த ஸ்ருதி மராத்தே, பிரசன்னாவுக்கு இணையராகப் பெண் கதாபாத்திரத்தில் நடித்துள்ளார், இந்த படம் அவர் தமிழ் சினிமாவுக்கு திரும்ப வருவதைக் குறிக்கிறது. கடைசியாக *டகால்டியில்* (2020) தோன்றிய ரித்திகா சென், *ககுமனுக்கு இணையராகப்* பெண் கதாபாத்திரத்தில் நடித்துள்ளார். கோவிட்-19 பெருந்தொற்றின் போது இந்த படம் இருபத்தி ஆறு நாட்களில் சென்னையில் படமாக்கப்பட்டது. இத்திரைப்படத்தின் தலைப்பு பின்னர் நாங்க ரொம்ப பிசி என்று தெரியவந்தது.
# நாங்க ரொம்ப பிசி

## ஒலிப்பதிவு

சி.சத்யா இத்திரைப்படத்திற்கு இசையமைக்கிறார்.
# நாங்க ரொம்ப பிசி

## வெளியீடு

இத்திரைப்படத்தின் முதல் காட்சி அக்டோபர் 26, 2020 அன்று காலை 11:30 மணிக்கு சன் டிவியில் திரையிடப்பட்டது. படம் தீபாவளியன்று சன் டிவியில் வெளியாகும்.
# திருமகள் (தொலைக்காட்சித் தொடர்)

**திருமகள்** என்பது சன் தொலைக்காட்சியில் அக்டோபர் 12, 2020 ஆம் ஆண்டு முதல் திங்கள் முதல் சனிக்கிழமை வரை மதியம் 12:30 மணிக்கு ஒளிபரப்பான தொலைக்காட்சி நாடகத் தொடர் ஆகும்.  
இந்தத் தொடரில் ஹரிகா சாது, சுரேந்தர் சண்முகம், சாமிதா ஸ்ரீகுமார், ரேகா கிருஷ்ணப்பா, ஜீவா ரவி, பிரகாஷ், ஜானகி, ரித்திகா வெங்கட், ரேவதி சங்கர், ராஜேந்திரன், ரேகா சுரேஷ், ரஞ்சித் பாபு உள்பட பலர் நடித்துள்ளனர். இந்த தொடரின் இறுதி அத்தியாயம் 22 சூலை 2023 அன்று ஒளிபரப்பப்பாகி, 821 அத்தியாயங்களுடன் நிறைவு பெற்றது.
# திருமகள் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- ஹரிகா சாது - அஞ்சலி சந்திரசேகர்
- சுரேந்தர் சண்முகம். - ராஜா பரமேஸ்வரன்
- சாமிதா ஸ்ரீகுமார் → ரேகா கிருஷ்ணப்பா - ஐஸ்வர்யா பரமேஸ்வரன்
# திருமகள் (தொலைக்காட்சித் தொடர்)

## நடிகர்கள்

### அஞ்சலி குடும்பத்தினர்

- ரேகா சுரேஷ் - பவானி சந்திரசேகர் (அம்மா)
- ராஜேந்திரன் - சந்திரசேகர் (அப்பா)
# திருமகள் (தொலைக்காட்சித் தொடர்)

## நடிகர்கள்

### ராஜா குடும்பத்தினர்

- சாமிதா ஸ்ரீகுமார் → ரேகா கிருஷ்ணப்பா - ஐஸ்வர்யா பரமேஸ்வரன்
- ஜீவா ரவி - பரமேஸ்வரன்
- பிரகாஷ் ராஜன் - கேசவன் (ஐஸ்வர்யாவின் சகோதரன்)
- ஜானகி தேவி - கௌரி கேசவன்
- தமிழ் ரித்விகா → தாரா - மகாதி (கேசவன் மற்றும் கௌரியின் மகள்)
- கோவை பாபு - மாணிக்கம்
- மீனாட்சி - சுலக்சனா மாணிக்கம்
- சுஷ்மா நாயர் → நிவேதிதா - பிரகதி
- ரேவதி சங்கர் - ராஜலட்சுமி ஜமீன் அம்மா
- அனுராதா - வனமதி
- மீசை ராஜேந்திரன் - வான்மதியின் கணவன்
- ஜீவிதா - ஆனந்தவல்லி
- பானுமதி - நளினி
- சங்கீதா பாலன் - பண்வரசி
# திருமகள் (தொலைக்காட்சித் தொடர்)

## நடிகர்கள்

### முந்தைய கதாபாத்திரங்கள்

- வெங்கட் சுபா - ஜாமீன் அய்யா
# திருமகள் (தொலைக்காட்சித் தொடர்)

## நடிகர்கள்

### சிறப்புத் தோற்றம்

- நிஷா கிருஷ்ணன் (அத்தியாயம் 20)
- கணேஷ் வெங்கட்ராமன் (அத்தியாயம் 20)
# திருமகள் (தொலைக்காட்சித் தொடர்)

## நடிகர்களின் தேர்வு

இந்த தொடரில் கதாநாயகியாக தெலுங்கு தொலைக்காட்சி நடிகை 'ஹரிகா சாது' என்பவர் 'அஞ்சலி' என்ற கதாபாத்திரம் மூலம் தமிழ்த் தொலைக்காட்சித் துறைக்கு அறிமுகமாகிறார். இவருக்கு ஜோடியாக என்ற தொடரில் நடித்த 'சுரேந்தர் சண்முகம்' என்பவர் 'ராஜா' என்ற கதாபாத்திரத்தில் நடிக்கின்றார். ராஜாவின் தாய் காதாபாத்திரத்தில் பிரபல சின்னத்திரை நடிகை 'சாமிதா ஸ்ரீகுமார்' என்பவர் என்ற எதிர் மறை கதாபாத்திரத்தில் நடித்தார் தற்போது 'ரேகா கிருஷ்ணப்பா' என்பவர் இவர் கதாபாத்திரத்தில் நடிக்கிறார். மேலும் 'தமிழ் ரித்விகா' மற்றும் 'சுஷ்மா நாயர்' ஆகியோர் ராஜாவின் முறை பெண்ணாக நடிக்கிறார்கள். இவர்களுடன் ஜீவா ரவி, பிரகாஷ், ஜானகி, ரித்திகா வெங்கட், ரேவதி சங்கர், ராஜேந்திரன், ரேகா சுரேஷ் போன்ற பலர் நடித்துள்ளனர்.
# திருமகள் (தொலைக்காட்சித் தொடர்)

## ஒளிபரப்பு நேரம் மாற்றம்

இந்த தொடர் முதலில் 12 அக்டோபர் 2020 முதல் திங்கள் முதல் சனிக்கிழமை வரை பிற்பகல் 1:30 மணிக்கு ஒளிபரப்பானது. பின்னர் நவம்பர் 30, 2020 முதல் இரவு 10 மணிக்கும் நேரம் மாற்றப்பட்டது ஒளிபரப்பாகிறது.பின்னர் பிப்ரவரி 13, 2021 முதல் மதியம் 12:30 மணிக்கு நேரம் மாற்றப்பட்டது ஒளிபரப்பானது.  
| 12 அக்டோபர் 2020 - 28 நவம்பர் 2020 | <> திங்கள் - சனி </> | 13:30 | 1-39 |  |
| --- | --- | --- | --- | --- |
| 30 நவம்பர் 2020 - 12 பிப்ரவரி 2021 | <> திங்கள் - சனி </> | 22:00 | 40-99 |  |
| 14 பிப்ரவரி 2021 - 09 ஜூலை 2022 | <> திங்கள் - சனி </> | 12:30 | 100- |  |
| 11 ஜூலை 2022 - 22 ஜூலை 2023 | <> திங்கள் - சனி </> | 12:00 | 500-821 | } |
# திருமகள் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# திருமகள் (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.
- இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் ஒளிபரப்பாகிறது.
# ஆக்டிசெரா இசுடெலாட்டா

***ஆக்டிசெரா இசுடெலாட்டா*** *(Actizera stellata)* சிவப்பு குளோவர் நீலம் எனப்படும் பட்டாம்பூச்சி நீலன்கள் (லைகேனிடே) குடும்பத்தினைச் சார்ந்தது. இது தென்னாப்பிரிக்கா, எத்தியோப்பியா, தெற்கு சூடான், கென்யா, உகாண்டா, ஜைர், தான்சானியா மற்றும் வடக்கு மலாவி ஆகிய நாடுகளில் காணப்படுகிறது தென்னாப்பிரிக்காவில் இது கிழக்கு கேப் மற்றும் ஆரஞ்சு ப்ரீ மாநிலத்தின் தெற்கு பகுதியில் காணப்படுகிறது.  
ஆண்களின் இறக்கை நீட்டம் சுமார் 13–18 மிமீ ஆகும். &nbsp;இது பெண் பட்டாம்பூச்சியில் 15 முதல் 19&nbsp;மிமீ ஆக உள்ளது. இப்பட்டாம் பூச்சிகள் ஜனவரி முதல் மே வரை சிறகடித்து பறப்பதைக் காணலாம். ஜனவரி மற்றும் பிப்ரவரி மாதத்தில் அதிக அளவில் காணலாம். வருடத்திற்கு நீட்டிக்கப்பட்ட தலைமுறை ஒன்று காணப்படும்.  
இளம் உயிரிகள் *டிரைபோலியம் ஆப்பிரிக்கானம்* தாவரத்தினை உண்ணுகின்றன.
# சமயங்களில் பூச்சிகள்

கோவிலில் இருந்து துட்மோசிஸ் III இன் கார்ட்டூச்சில் புனித ஸ்காராப்]]
**பூச்சிகள்** நீண்ட காலமாக பல்வேறு சமயங்களில் நேரடியாகவோ (உயிருடன் உள்ள பூச்சிகள்) அல்லது படங்கள் மற்றும் அடையாளங்கள் மூலம் பயன்படுத்தப்படுகின்றன.
# சமயங்களில் பூச்சிகள்

## மத விழாக்களில் பூச்சிகள்

பிரேசிலில் உள்ள அமேசானில், டுபே-குரானே மொழி குடும்ப உறுப்பினர்கள் பெண் சடங்கு-சடங்கு விழாக்களில் *பேச்சிகொண்டிலா* *கம்யூட்டா* எறும்பு இனங்களைப் பயன்படுத்துகின்றனர். மேலும் *சூடோமைர்மெக்ஸ்* சிற்றின எறும்புகள் கடிப்பதைக் காய்ச்சல் மற்றும் தலைவலியினைக் குணப்படுத்தப் பரிந்துரைக்கின்றனர்.  
தெற்கு கலிபோர்னியா மற்றும் வடக்கு மெக்சிக்கோவின் பூர்வீக வாசிகளால் நூற்றுக்கணக்கான ஆண்டுகளாக நடத்தப்படும் வழிபாடுகளில் சிவப்பு அறுவடை எறும்பான *போகோனோமைர்மெக்சு கலிபோர்னிகசு*, பரவலாகப் பயன்படுத்தப்படுகிறது. இச்சடங்கின் போது, பழங்குடி கூட்டமைப்பிலிருந்து வெளியே அனுப்பப்படும் இளைஞர்கள் வயதான உறுப்பினரின் ஒருவரின் மேற்பார்வையில் அதிக அளவு உயிருடன் கூடிய எறும்புகளை உண்ண வேண்டும். எறும்புகளை உட்கொள்வது நீண்டகால மயக்க நிலைக்கு வழிவகுக்கும், அப்பொழுது கனவில் தோன்றும் உதவியாளர்கள் கனவு காண்பவருக்கு வாழ்நாள் முழுவதும் நண்பர்களாக பணியாற்றுவார்கள் என்பது இவர்களது நம்பிக்கையாக உள்ளது.
# சமயங்களில் பூச்சிகள்

## பூச்சி சின்னங்கள்

வாளினை சுவரில் பொருத்தும் சட்டத்தில் பட்டாம்பூச்சி, 1931]]  
பண்டைய எகிப்திய மதத்தின், சாணம் வண்டு *இசுகேராபேயசு சாசர்* (முன்னர் *ஏட்டியுசுசு* *சாஸர்)* புனிதமாகப் போற்றப்பட்டது. இதனைச் சார்லஸ் டார்வின் தனது *உயிரினங்களின் தோற்றம்* பற்றிய நூலில் கட்டுரை ஒன்றில் பேரினங்களை விவரிக்கும் போது *ஏட்டியுசுசு* "எகிப்தியர்கள் புனித வண்டு" எனக் குறிப்பிட்டு உள்ளார். எகிப்தியர்களுக்கு பூச்சி என்பது கெப்ரியின் அடையாளமாகும். சூரிய கடவுளான ராவின் அதிகாலை வெளிப்பாடு கெப்ரி வண்டுகள் சாண பந்தைத் தரையில் உருட்டவும், சூரியனை வானம் முழுவதும் உருட்டும் கெப்ரியின் பணியும் ஒப்புமைப்படுத்தப்படுகிறது. இதன் அடிப்படையில் எகிப்தியர்கள் சாணவண்டினை புனிதமானவையாகக் கருதுகின்றனர். சாணப் பந்திலிருந்து வெளிவரும் இளம் வண்டுகளைக் கவனித்த எகிப்தியர்கள் பெண் வண்டு ஒன்று ஆண் தேவையில்லாமல் இனப்பெருக்கம் செய்ய முடியும் என்று தவறாக ஊகித்தனர். இதிலிருந்து, அவர்கள் தங்கள் ஆட்டும் கடவுளை (துணை இல்லாமல் குழந்தை பெற்ற கடவுள்) வரைந்தனர்.  
ஜப்பானின் சிந்தோ மதத்தில், தட்டான்பூச்சிகள் குறித்து ஐக்கூ கவிதைகளில் குறிப்பிடப்பட்டுள்ளன. உதாரணமாக சமயப் பயணம் செல்வது அல்லது இறந்தவர்களின் பான் திருவிழாவில் கூடுவது.  
குர்ஆனில், தேனீ மட்டுமே கடவுளிடம் நேரடியாகப் பேசும் ஒரே உயிரினம் என முகமது 68-69 வசனங்களில் எழுதியுள்ளார்.<blockquote>உங்கள் இறைவன் தேனீயை அதன் கூடுகளை மலைகளிலும், மரங்களிலும், (மனிதர்களின்) வாழ்விடங்களிலும் கட்ட கற்றுக் கொடுத்தான்; பின்னர் பூமியின் அனைத்து விளைபொருட்களையும் சாப்பிடுவதற்கும், அதன் இறைவனின் விசாலமான பாதைகளைத் திறமையாகக் கண்டுபிடிப்பதற்கும்: அவர்களின் உடலிலிருந்து மாறுபட்ட வண்ணங்களைக் கொண்ட ஒரு பானத்தை வெளியிடுகிறது, அது மனிதர்களைக் குணப்படுத்துகிறது: நிச்சயமாக இது அவர்களுக்கு ஒரு அடையாளம் யார் சிந்தனை தருகிறார்கள். (சூரத் அன்-நல் (தி பீ), 68-69) </blockquote>
# எறும்பு வளர்த்தல்

**எறும்பு வளர்ப்பு** (Ant-Keeping) எறும்புகள் மற்றும் எறும்புகளின் கூட்டமைப்பினை பிடித்து, கவனித்து மற்றும் பாதுகாப்பதாகும். இதனைப் பொழுதுபோக்காகச் சிலர் செய்கின்றனர்.
# எறும்பு வளர்த்தல்

## வரலாறு

1950களின் பிற்பகுதியில் அங்கில் மில்டனின் எறும்பு பண்ணை வணிக ரீதியான எறும்பு வளர்ப்பதில் பெற்ற வெற்றியினைத் தொடர்ந்து எறும்புகளைச் செல்லப் பிராணிகளாக வளர்ப்பது தொடங்கியது. இது பொதுவான பொழுதுபோக்காக இருந்தது. இத்தகைய பண்ணைகளில் இராணி எறும்புகள் சேர்க்கப்பட வில்லை. அமெரிக்கக் கூட்டாட்சி சட்டம் இராணி எறும்புகளை (மற்றும் பிற “தாவர தீங்குயிரிகள்”) மாநிலங்களுக்கு இடையேயான வர்த்தகத்தில் எடுத்துச் செல்வதைத் தடைசெய்திருந்தது. இருப்பினும் *போகோனோமிர்மெக்ஸ் ஆக்சிடெண்டலிசு* சிற்றினமானது ஆகஸ்ட் 9, 2019 வரை இந்த விதிமுறையிலிருந்து விலக்கப்பட்டிருந்தது.
# எறும்பு வளர்த்தல்

## எறும்பு வளர்ப்பதற்கான காரணங்கள்

எறும்புகளின் நடத்தையினை ஆவணப்படுத்தும் நோக்கத்திற்காக எறும்புகளைப் பராமரிப்பாளர்கள் தேர்வு செய்திருந்தனர் (எறும்பு இனம் ஒன்றின் நடத்தையினை அதன் இயற்வாழிட காடுகளில் கவனிப்பது கடினமானது). இந்த ஆய்வுத் துறையானது ஆங்கிலத்தில் மைர்மேகாலஜி என்று அழைக்கப்படுகிறது. எறும்புகளைச் சாதாரண பொழுதுபோக்காகச் செல்லப்பிராணிகள் போன்று, எறும்பு பராமரிப்பாளர்கள் தேர்வு செய்கின்றனர். மேலும் செல்லப் பிராணிகளாக. எறும்புகளை வைத்திருக்கும் நபர்கள் அறிவியல் நோக்கங்களுக்காகவும் சோதனைகளுக்காகவும் பயன்படுத்தலாம்.
# எறும்பு வளர்த்தல்

## ஒரு காலனியைத் தொடங்குகிறது

எறும்பு வளர்ப்பில், எறும்பு கூட்டமைப்பினை தொடங்குவது, பராமரித்தல் மற்றும் பாதுகாத்தல் என பல்வேறு முறைகள் உள்ளன. ஐக்கிய நாட்டில் ஒருவர் தான் சார்ந்த மாகாணத்தில் உள்ள எறும்பு பண்ணையாளரிடமிருந்தோ அல்லது அம்மாகாணத்தினைச் சார்ந்த எறும்புகளை வணிக ரீதியாகப் பெறலாம். ஆனால் இங்கிலாந்து, பிற ஐரோப்பிய நாடுகளில் சட்டப்பூர்வமாக வெளிநாட்டு எறும்புகளையும் நாம் விற்பனையாளர்களிடமிருந்து வாங்க முடியும்.
# எறும்பு வளர்த்தல்

## ஒரு காலனியைத் தொடங்குகிறது

### இராணி எறும்பைக் கண்டறிதல்

எறும்பு வளர்ப்பில் ஈடுபடுதலில் முதல் நிலை கருவுற்ற இராணி எறும்பைப் பிடிப்பதாகும். எறும்புகள் வசந்த, கோடைக் காலங்களில் திருமண ஓட்டங்களில் ஈடுபடுகின்றன. சில இனங்கள் குளிர்காலத்திலும் இத்தகைய செயலில் ஈடுபடுகின்றன. இச்செயலுக்குப் பின் கருவுற்ற இராணி எறும்பு தனது புதிய கூட்டமைப்பினை தரையிறங்கி இறக்கைகளை நீக்கி அமைக்கின்றன. இத்தகைய திருமண ஓட்டங்கள் பெரும்பாலும் கன மழை அல்லது கடுமையான பருவகால மாற்றத்திற்குப் பிறகு நிகழ்கின்றன. இராணி எறும்புகள் தமது சிறகுகளை மென்று தின்றிருந்தால், கருவுற்றிருக்கலாம் எனலாம்; ஆனால் இதனை உறுதியாகக் கூற இயலாது. பூமியில் உள்ள இராணி எறும்பு இறக்கையுடன் காணப்பட்டால் கருவுறாமல் இருக்கக்கூடும்.  
இராணி எறும்பின் மார்புப் பகுதியானது ஒரு தொழிலாளி எறும்புடன் ஒப்பீட்டளவில் பெரியதாக உள்ளது (இராணி எறும்பின் மார்புபகுதியில் சிறகு தசைகள் உள்ளன). இராணி எறும்பின் அடிவயிறு முட்டைகளுடன் அகன்று காணப்படும். சில இனங்களில் இராணியைப் போன்று அளவுடைய அதிக எண்ணிக்கையிலான தொழிலாளர்களைக் கொண்டுள்ளன. மார்பின் இருபக்கமும் உள்ள அடையாளத்தின் அடிப்படையில் (இறக்கை வடு) இராணி எறும்பினை வேலைக்கார எறும்பிலிருந்து வேறுபடுத்தி அறியலாம்.
# எறும்பு வளர்த்தல்

## ஒரு காலனியைத் தொடங்குகிறது

### இராணி எறும்பு வீடாமைத்தல்

முழுமையான கிளாஸ்ட்ரல் சிற்றினங்களுக்கு, இராணியை ஒளியற்ற, காற்றோட்டமான சிறிய கலனில் பாதுகாப்பாக மூடி வைக்க வேண்டும். இந்த சூழலைச் சோதனைக் குழாய் ஒன்றில், சிறிது நீர் மற்றும் இரண்டு பஞ்சு பந்துகளைப் பயன்படுத்தி உருவாக்கலாம். பஞ்சு பந்து ஒன்றில் தண்ணீரில் அழுத்தி குழாயின் ஒரு பகுதியில் செருகி இராணி எறும்பினை குழாயில் இட்டு மறு பகுதியில் உள்ள திறந்த முனையினை பஞ்சுப் பந்தினைப் பயன்படுத்தி மூடி, ஒரு மாதத்திற்கு இருட்டில் வைக்கவேண்டும். இக்காலத்தில் இராணி முட்டைகளை இடும். முட்டைகள் பொரிக்கும் வரை இராணி எறும்புக்கு உணவளிக்க வேண்டிய அவசியமில்லை. ஏனெனில் இராணி எறும்பு தனது முதல் தலைமுறை வேலைக்கார எறும்புகளுக்குத் தேவையான சக்தியை வழங்குவதற்காகத் தனது பயனற்ற சிறகு தசைகளைடச் சீரணித்துப் பயன்படுத்திக் கொள்ளும். ஆனால் சிறிய தேன் துளியினை உணவாக அளிப்பதன் மூலம் இராணி எறும்புக்குச் சக்தியை வழங்கலாம். இது இராணியானது தனது முட்டைகளைச் சாப்பிடுவதைத் தடுக்கும்.  
ஆனால் பகுதி-கிளாஸ்ட்ரல் இனத்திற்கு, புரதம் நிறைந்த உணவு வழங்கப்பட வேண்டும்.
# எறும்பு வளர்த்தல்

## ஒரு காலனியைத் தொடங்குகிறது

### எறும்புகளை வளரிடத்திற்கு மாற்றுதல்

முதலில் பொரித்த வேலைக்கார எறும்புகளுக்கு உணவளிக்கப்படும் போது, இராணி எறும்பு தொடர்ந்து முட்டையிட ஆரம்பிக்கும். இச்சூழலில் எறும்பு கூட்டமைப்பின் தொடர்ச்சியான வளர்ச்சியைப் பராமரிக்க பார்மிகேரியம் எனப்படும் எறும்பு வளரிடத்திற்கு எறும்புகளை மாற்றவேண்டும்.
# எறும்பு வளர்த்தல்

## எறும்புகளை கவனித்தல்

### உணவு தேவைகள்

எறும்பின் உணவில் முதன்மையாகச் சர்க்கரைகள்/ மாவுச்சத்து (பழம், சர்க்கரை நீர், தேன் அல்லது தேந்துளி போன்றவை) மற்றும் புரதங்கள் (மீல்புழுக்கள், கரப்பான் பூச்சிகள் அல்லது முட்டை துண்டுகள்) இருக்க வேண்டும். எறும்புகளுக்கு ஆற்றலை வழங்கச் சர்க்கரைகள் அவசியம், கூட்டமைப்பின் வளர்ச்சிக்குப் புரதங்கள் அவசியம். பார்மிகேரியத்தில் பூசன வளர்ச்சியைத் தடுக்க எறும்புகள் சாப்பிடாத உணவை அவ்வப்போது அகற்ற வேண்டும்.
# எறும்பு வளர்த்தல்

## எறும்புகளை கவனித்தல்

### சுற்றுச்சூழல் தேவைகள்

பார்மிகேரியம் வெளிப்புற உலகத்திலிருந்து துண்டிக்கப்பட்ட ஓர் அமைப்பாகும் எனவே, அனைத்துவிதமான தேவைகளையும் இது பூர்த்தி செய்வதாக அமையவேண்டும். இங்கு எறும்புகள் நன்கு வளர சில சூழல்கள் தேவைப்படுகின்றன. பொதுவாக சில சிற்றினங்களைத் தவிர அனைத்து எறும்புகளும் கூட்டில் ஈரப்பதம் இல்லாமல் உயிர்வாழாது. இதைப் பல வழிகளில் நிறைவேற்ற முடியும்; சில கூடுகள் இயற்கையாகவே நீர் உறிஞ்சக்கூடிய பொருளான பிளாஸ்டர் போன்றவற்றால் ஆனவை. சிலவற்றில் கடற்பாசி அல்லது பருத்தி பந்தை வைக்கலாம். மேலும் சிலவற்றில் காலப்போக்கில் ஆவியாகும் நீர் கலன் அமைக்கலாம். பெரும்பாலான எறும்புகள் வெப்ப மூலத்தையும் விரும்புகின்றன. எறும்புகள் குளிர் இரத்தக்களரியாக இருப்பதால், அவற்றின் கூட்டமைப்பு வேகமாக வெப்பமடைகின்றன. வெப்பம் ஊட்டும் சுருள் என்பது எறும்பு வளர்ப்பவர்களின் விருப்பமான தேர்வாகும். ஆனால் வெப்ப விளக்குகள், வெப்பம் ஊட்டும் பட்டைகள் மற்றும் காற்றுச்சீரமைக்கப்படாத அறைகள் எறும்பு பராமரிப்பாளர்கள் எறும்புகளை அழுத்தமாகத் தவிர்ப்பதற்காகப் பயன்படுத்தப்படுகின்றன. கூட்டமைப்புகளை புதிய வாழ்விடங்களுக்கு நகர்த்தும்போது ஒளி-வெறுப்பு பயனுள்ள கருவியாக இருக்கக்கூடும். எறும்புகளை கவனிப்பதில் இது மிகவும் பயனுள்ளதாக உள்ளது.
# எறும்பு வளர்த்தல்

## எறும்புகளை வைத்திருப்பதற்கான சட்டங்கள்

மாநில, மாகாண அல்லது சர்வதேச எல்லைகளில் இனப்பெருக்க எறும்புகளை (வழக்கமாக ஒரு இனச்சேர்க்கை ராணி அல்லது முழு கூட்டமைப்பு) சட்டப்பூர்வமாக அனுப்புவது நாடு வாரியாக வேறுபடுகிறது. ஐகிய நாட்டில் உயிருள்ள இராணி எறும்புகளை உரிமம் இல்லாமல் அல்லது சம்பந்தப்பட்ட மாநில அல்லது கூட்டாட்சி நிறுவனங்களின் வெளிப்படையான அனுமதியின்றி மாநில வழிகளில் அனுப்புவது சட்டவிரோதமானது. 2019ஆம் ஆண்டு நிலவரப்படி, அலாஸ்கா, கலிபோர்னியா, புளோரிடா மற்றும் ஹவாய் தவிர்த்து, *போகோனோமைர்மெக்ஸ் ஆக்சிடெண்டலிஸ்* அமெரிக்காவிற்குள் அனுப்புவது சட்டப்பூர்வமானது. ஐரோப்பாவில், சில உள்நாட்டு இனங்கள் (*பார்மிகா ரூஃபா* போன்றவை ) பாதுகாக்கப்படுகின்றன. மேலும் இந்த எறும்புகளைச் சொந்தமாக வைத்திருப்பது, வைத்திருப்பது, வாங்குவது அல்லது விற்பது அல்லது அவற்றின் கூடுகளைச் சேதப்படுத்துவது சட்டவிரோதமானது. இருப்பினும், ஊர்வன மற்றும் சிலந்திகளைப் போலல்லாமல், ஐரோப்பிய ஒன்றியத்திற்குள் பாதுகாக்கப்படாத உயிரினங்களைச் சொந்தமாக வைத்திருத்தல், வைத்திருத்தல், வாங்குவது அல்லது விற்பனை செய்வதற்கு எந்த விதிகளும் இல்லை.
# எறும்பு வளர்த்தல்

## பிரபலமாகும் எறும்பு வளர்ப்பு

ஆண்டுகள் செல்ல செல்ல எறும்பு வளர்த்தல் இணையம் மூலம் இயல்பாக்கப்பட்டது. எறும்புகள் கனடா மற்றும் எறும்புகள் ஆஸ்திரேலியா ஆகியன எறும்பு வளர்ப்பில் முக்கியத்துவம் செலுத்துபவையாகும். எறும்புகளை வளர்ப்பு என்பது சாதாரண பொழுதுபோக்காக மாற்றி அவர்கள் மானுட சமூகத்திற்கு உதவியிருக்கிறார்கள், எறும்புகளைக் கண்டு பயப்பட வேண்டாம்.
# சாமுண்டீஸ்வரி (திரைப்படம்)

**சாமுண்டீஸ்வரி** அல்லது **நவராத்திரியின் மகிமை** என்பது 1937 ஆம் ஆண்டு வெளிவந்த ஒரு புராணத் தமிழ்த் திரைப்படமாகும். சந்திரா பிக்சர்சு தயாரிப்பில் துருபத்ராய் இயக்கத்தில் வெளிவந்த இத்திரைப்படத்தில் கே. டி. ருக்மணி, கே. எஸ். அங்கமுத்து மற்றும் பலரும் நடித்திருந்தனர்.
# ஜான்சி (மக்களவைத் தொகுதி)

**ஜான்சி மக்களவைத் தொகுதி** (Jhansi Lok Sabha constituency) என்பது வட இந்தியாவில் தென்மேற்கு உத்தரப்பிரதேச மாநிலத்தில் உள்ள மக்களவை (நாடாளுமன்ற) தொகுதியாகும் .  
உத்தரபிரதேசத்தில் இந்த தொகுதியின் வரிசை எண் 46 ஆகும். இந்த தொகுதியில் லலித்பூர் மாவட்டத்தின் சிலப் பகுதிகளும் அடங்கும் (ஜான்சி நகரத்திலிருந்து தெற்கே).
# ஜான்சி (மக்களவைத் தொகுதி)

## சட்டசபை பிரிவுகள்

| 222 | பாபினா | பொது | ஜான்சி | 3,22,721 |
| --- | --- | --- | --- | --- |
| 223 | ஜான்சி நகர் | பொது | ஜான்சி | 4,05,984 |
| 224 | மவுராணிப்பூர் | ப.இ. | ஜான்சி | 4,03,509 |
| 226 | இலலித்பூர் | பொது | லலித்பூர் | 4,74,286 |
| 227 | மெக்ரோணி | ப.இ. | லலித்பூர் | 4,33,241 |
| மொத்தம்: | 20,39,741 | } |  |  |
# ஜான்சி (மக்களவைத் தொகுதி)

## நாடாளுமன்ற உறுப்பினர்கள்

| 1952 | ரகுநாத் விநாயக் துலேகர் | இந்திய தேசிய காங்கிரசு |
| --- | --- | --- |
| 1957 | சுசிலா நய்யார் |  |
| 1962 |  |  |
| 1967 |  |  |
| 1971 | கோவிந்த் தாசு ரிச்சரியா |  |
| 1977 | சுசிலா நய்யார் | ஜனதா கட்சி |
| 1980 | விசுவநாத் சர்மா | இந்திய தேசிய காங்கிரசு |
| 1984 | சுஜன் சிங் பூண்டேலா | இந்திய தேசிய காங்கிரசு |
| 1989 | ராஜேந்திர அக்னிஹோத்ரி | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | சுஜன் சிங் பண்டேலா | இந்திய தேசிய காங்கிரசு |
| 2004 | சந்திரபால் சிங் யாதவ் | சமாஜ்வாடி கட்சி |
| 2009 | பிரதீப் ஜெயின் ஆதித்யா | இந்திய தேசிய காங்கிரசு |
| 2014 | உமா பாரதி | பாரதிய ஜனதா கட்சி |
| 2019 | அனுராக் சர்மா |  |
| 2024 | } |  |
# தேரை சுண்டெலி

| <div>காப்பு நிலை</div> |  |
| --- | --- |
| <div>  
தீவாய்ப்பு கவலை குறைந்த இனம்<small>&nbsp;(IUCN 3.1)</small></div> |  |
| திணை | விலங்கு |
| தொகுதி | முதுகெலும்பிகள் |
| வகுப்பு | பாலூட்டிகள் |
| வரிசை | ரோடெண்டியா |
| குடும்பம் | முரிடே |
| பேரினம் | *மசு* |
| சிற்றினம் | *ம பபோ* |
| *மசு பபோ*
<small>(தாமசு, 1906)</small> |  |  
**தேரை சுண்டெலி** (toad mouse)(*மசு பபோ*) என்பது முரிடே எலிக் குடும்பத்தில் கொறி விலங்காகும். இது புருண்டி, காங்கோ மக்களாட்சிக் குடியரசு, உருவாண்டா மற்றும் உகாண்டாவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான மான்டேன் காடுகள் மற்றும் விளைநிலங்கள்.
# எறும்பு நச்சு

**எறும்பு நச்சு** (Ant venom) என்பது எறும்புகளால் வெளியேற்றப்படும் எரிச்சலூட்டும் நச்சுகளின் கலவையாகும். பெரும்பாலான எறும்புகள் விசத்தைத் தெளிக்கவோ, உட்செலுத்தவோ செய்கின்றன. பராமிசினே துணைக்குடும்ப எறும்புகளின் நச்சின் முக்கியப்பொருளாக இருப்பது பார்மிக் அமிலம் ஆகும்.
# எறும்பு நச்சு

## எறும்பு கடி

தற்போதுள்ள எறும்பு இனங்களில் சுமார் 71% கொட்டும் இனங்களாகக் கருதப்படுகின்றன. சில துணைக் குடும்பங்கள் பரிணாம வளர்ச்சியின் காரணமாகக் கொட்டும் திறனை இழந்துவிட்டன. *சோலெனோப்சிஸ்* (தீ எறும்புகள்), பேச்சிகாண்டிலா, மைர்மேசியா (புல்டாக் எறும்புகள்) மற்றும் பரபோனெரா (புல்லட் எறும்புகள்) போன்ற எறும்பினங்கள் மருத்துவ முக்கியத்துவம் வாய்ந்த வகைகளாகும். தீ எறும்புகளின் நச்சில் ஆல்கலாய்டு 95% சதவிகிதத்திற்கு மேலும் புரதம் 1% சதவிகிதத்திற்குக் குறைவாகவும் காணப்படும். கொட்டும் எறும்புகள் கடிக்கும் எறும்புகளைக் காட்டிலும் வித்தியாசமான நிலையை ஏற்படுத்துகின்றன. புல்லட் எறும்பு கொட்டுவது மிகவும் வேதனையான கருதப்பட்டாலும், நெருப்பு எறும்பு கொட்டுவது வலியுடையதாகக் காணப்படும்  
நெருப்பு எறும்பு கடித்தலுக்கான முதலுதவியாகக் கடித்த இடங்களில் தடவப்படும் வெளிப்புற மருந்துகளுடன் உண்ணக்கூடிய மருந்துகளும் அடங்கும்.  
- வெளிப்புற சிகிச்சைகள்: ஸ்டீராய்டு மேற்பூச்சு களிம்பு (ஹைட்ரோகார்டிசோன்), அல்லது *கற்றாழை* கொண்டது
- வாய்வழி மருந்துகள்: ஆண்டிகிசுடமின்கள்
- துத்தநாக ஆக்ஸைடு அல்லது கலமைன் குழைமைத்தை பயன்படுத்துதல்.  
கடுமையான மார்பு வலி, குமட்டல், அதிக வியர்வை, மூச்சு இழப்பு, கடுமையான வீக்கம், காய்ச்சல், தலைச்சுற்றல் மற்றும் மந்தமான பேச்சு உள்ளிட்டன எறும்பு கொட்டுதல்களால் ஏற்படும் பொதுவாக ஒவ்வாமை எதிர்விளைவுகள்; சிகிச்சை வழங்கப் படாவிட்டால் இவை ஆபத்தானவை.
# இராம் கோபால் யாதவ்

**பேராசிரியர்** **ராம் கோபால் யாதவ்** (Prof. Ram Gopal Yadav) (பிறப்பு 29 ஜூன் 1946) உத்தரப் பிரதேசத்தைச் சேர்ந்த ஒரு இந்திய அரசியல்வாதி. இவர் சமாஜ்வாடி கட்சியைப் பிரதிநிதித்துவப்படுத்தும் வகையில் மாநிலங்களவையில் உறுப்பினராக உள்ளார்.  
2016ஆம் ஆண்டு அக்டோபர் 23ஆம் நாளன்று, சமாஜ்வாடி கட்சியின் மாநிலத் தலைவர் சகோதரர் சிவ்பால் சிங் யாதவ் கட்சியிலிருந்து வெளியேற்றினார். பின்னர் கட்சியில் ஏற்றுக்கொள்ளப்பட்ட இவர் 2016ஆம் ஆண்டு டிசம்பர் மாதம் 30ஆம் தேதியன்று சமாஜ்வாடி கட்சித் தலைவர் முலாயம் சிங் யாதவ் அவர்களால் மீண்டும் ஆறு ஆண்டுகளுக்குக் கட்சியிலிருந்து வெளியேற்றப்பட்டார். ஆனால் வெளியேற்றப்பட்ட அடுத்த நாளன்று அரசியலமைப்பு அடிப்படையில் கட்சியில் சேர்த்துக்கொள்ளப்பட்டார்.
# அமெரிக்க பூச்சியியல் சங்கம்

**அமெரிக்க பூச்சியியல் சங்கம்** *(American Entomological Society)* 1859 ஆம் ஆண்டு மார்ச் 1 அன்று நிறுவப்பட்டது. மேற்கு அரைக்கோளத்தில் தொடர்ந்து இயங்கும் பழமையான பூச்சியியல் சங்கம் மற்றும் அமெரிக்காவின் பழமையான அறிவியல் சங்கங்களில் இதுவும் ஒன்றாகும். அமெரிக்க பூச்சியல் சங்கத்தின் தலைமையகம் அமெரிக்க நாட்டின் பென்சில்வேனியா மாநிலத்திலுள்ள பிலடெல்பியா நகரத்தில் உள்ளது. பூச்சியியல் செய்திகள் என்ற அறிவியல் இதழ், அமெரிக்க பூச்சியியல் சங்கத்தின் பரிவர்த்தனைகள் என்ற காலாண்டிதழ் மற்றும் அமெரிக்க பூச்சியியல் சங்கத்தின் நினைவுகள் என்ற செய்தி மடல் போன்றவற்றை இச்சங்கம் தொடர்ந்து வெளியிடுகிறது. இதேபோல் பெயரிடப்பட்ட மேரிலாந்து மாநிலத்திலுள்ள அனாபொலிசு நகரத்தை தலைமையிடமாகக் கொண்ட மற்றொரு அமெரிக்க பூச்சியியல் சங்கத்துடன் இச்சங்கம் எந்த வகையிலும் இணைக்கப்படவில்லை.
# சன் நெக்ட்ஸ்

**சன் நெக்ட்ஸ்** என்பது சன் டிவி நெட்வொர்க் நிறுவனத்தால் நடத்தும் ஒரு கோரிய நேரத்து ஒளித சேவையாகும். இது தமிழ், தெலுங்கு, மலையாளம், கன்னடம், வங்காளம் போன்ற ஐந்து மொழிகளில் உள்ளடக்கத்துடன் ஜூன் 2017 ஆம் ஆண்டு தமிழ்நாட்டில் தொடங்கப்பட்டது. சன் நெக்ட்ஸ் வலை ஆண்ட்ராய்டு, ஐஓஎஸ் மற்றும் நவீன தொலைக்காட்சி சாதனங்களில் கிடைக்கிறது.
# சன் நெக்ட்ஸ்

## வரலாறு

இந்த சேவை தமிழ், தெலுங்கு, மலையாளம், கன்னடம் மற்றும் வங்காளம் போன்ற மொழிகளின் உள்ளடக்கத்துடன் ஜூன் 2017 இல் தொடங்கப்பட்டது. அறிமுகப்படுத்தப்பட்ட நான்கு நாட்களுக்குள், 1.1 மில்லியன் மக்களால் பதிவிறக்கங்களைப் பெற்றுள்ளது. நவம்பர் மாதத்திற்குள் அது ஏழு மில்லியனாக இருந்தது. ஆகஸ்ட் 2019 இல் சன் டிவி நெட்வொர்க் 18 மாதங்களில் ₹150 கோடியை முதலீடு செய்ய திட்டமிட்டது.  
பிப்ரவரி 2020 இல் தளத்தின் சந்தாதாரர்களின் எண்ணிக்கை சுமார் 15 மில்லியன் பயனர்களாக வளர்ந்து லாபம் ஈட்டத் தொடங்கியது. ஆனால் 2019 ஆம் ஆண்டு இறுதிக்குள் 20 மில்லியன் சந்தாதார்களை கொள்வது என்பது இவர்களின் இலக்காக இருந்தது.
# சன் நெக்ட்ஸ்

## உள்ளடக்கம்

சன் நெக்ட்ஸ் ஆரம்பிக்கும்போது 4000 திரைப்படங்கள் மற்றும் 40 அலைவரிசைகளுடன் நான்கு மொழிகளில் ஆரம்பிக்கட்டது. அலைவரிசைகள் மற்றும் திரைப்படங்கள் தவிர செய்திகள், நாடகத் தொடர்கள், நகைச்சுவை காட்சிகள், நிகழ்ச்சிகள் மாற்றம் பாடல்கள் என பல வகையான பொழுது போக்கு அம்சங்களை கொண்டுள்ளது. பிப்ரவரி 2020 நிலவரப்படி, இத் தளத்தில் 390 நிகழ்ச்சிகளையும் 4087 திரைப்படங்களையும் இருக்கின்றன.
# சன் வங்காள

**சன் வங்களா** (*Sun Bangla*) என்பது சன் குழுமத்தால் 3 பிப்ரவரி 2019 ஆம் ஆண்டு தொடங்கப்பட்ட வங்காள மொழி பொழுதுபோக்கு தொலைக்காட்சி அலைவரிசையாகும். இது 150 கோடி முதலீட்டுடன் கிழக்கு இந்தியாவில் ஆரம்பிக்கப்பட்ட முதல் சன் குழுமத்தின் அலைவரிசை ஆகும். இந்த அலைவரிசையில் நேரடி வங்காள மொழித் தொடர்கள் மற்றும் சன் தொலைக்காட்சி தொடர்களை மொழி மாற்றம் செய்யப்பட்டு ஒளிபரப்பு செய்துவருகிறது.
# வார்ப்புரு:கட்டுரையாக்க அடிப்படைகள்

<div>  
**வணக்கம்**, ****!  
தமிழ் விக்கிப்பீடியாவில் கட்டுரைகள் எழுத முனைவதற்கு நன்றி. ஒரு கட்டுரையானது கலைக்களஞ்சியத்திற்கு (குறிப்பிடத்தக்கது, பதிப்புரிமை மீறல் அற்றது) உரியதாக உருவாக்கப்பட்டாலும் நீங்கள் கட்டாயம் கருத்தில் கொள்ளப்பட வேண்டிய சில அடிப்படைகளை நிச்சயப்படுத்திக் கொள்ளுங்கள். அவை பின்வருமாறு:
- **கலைக்களஞ்சிய நடை**யில் எழுதப்பட்டிருத்தல். காண்க: , விக்கிப்பீடியா:நடைக் கையேடு (எழுத்துப்பிழை, இலக்கணப்பிழை, தமிங்கிலம் தவிர்த்து எழுதுதல்)
- தகுந்த ஆதாரம் (**மேற்கோள்**) இணைக்கப்பட்டிருத்தல். காண்க: விக்கிப்பீடியா:மேற்கோள் சுட்டுதல், விக்கிப்பீடியா:மேற்கோள் சுட்டுதல் செய்யக்கூடியதும் செய்யக்கூடாததும்
- **மூன்று வரி**க்கு (வாக்கியங்கள்) அதிகமான உள்ளடக்கம் கொண்ட கட்டுரைகள் (3 வரிக்குக் (வாக்கியங்கள்) குறைவான கட்டுரைகள் நீக்கப்படும்)
- சரியான **பகுப்பு**(கள்) இணைக்கப்பட்டிருத்தல். காண்க: விக்கிப்பீடியா:பகுப்பாக்கம், விக்கிப்பீடியா:பகுப்பாக்கம் செய்யக்கூடியதும் கூடாததும்
- பிறமொழி விக்கியில் கட்டுரை ஏற்கனவே இருந்தால், அதனை சரியான **விக்கித்தரவில் இணைத்தல்**. காண்க: விக்கிப்பீடியா:விக்கித்தரவு
---
மேற்குறிப்பிட்டவை விடுபட்டிருந்தால், அதற்கான வார்ப்புரு இணைக்கப்படலாம். ஆகவே அவற்றை சரி செய்வது முக்கியம். அவ்வாறு சரி செய்தால், குறிப்பிட்ட வார்ப்புருவை நீங்கள் நீக்கிவிடலாம். குறிப்பு: *குறிப்பிட்ட சிக்கலைச் சரி செய்யாமல் நீக்க வேண்டாம்.*
---
ஏதேனும் கேள்வி இருந்தால், உதவி தேவையெனில் ஒத்தாசைப் பக்கத்தில் கேளுங்கள். நீங்கள் கட்டுரை எழுத, பயிற்சி பெற விரும்பினால், அருள்கூர்ந்து மணல்தொட்டியைப் பயன்படுத்துங்கள். நன்றி.
</div>  
<noinclude>  
</noinclude>
# பத்ருத்தீன் அஜ்மல்

**பத்ருதீன் அஜ்மல்** (Badruddin Ajmal) (பிறப்பு: பிப்ரவரி 12, 1950) இந்திய மாநிலமான அசாமில் பிறந்தவர். துப்ரி மக்களவைத் தொகுதியிலிருந்து, இந்திய நாடாளுமன்ற உறுப்பினராக பணியாற்றினார். உலகின் மிகவும் செல்வாக்கு மிக்க 500 முஸ்லிம்களில் அவர் தொடர்ந்து பட்டியலிடப்பட்டுள்ளார்.  
பத்ருதீன் அசாம் ஐக்கிய ஜனநாயக முன்னணியை (AUDF) நிறுவினார், இப்போது அகில இந்திய ஐக்கிய ஜனநாயக முன்னணியை (AIUDF) நிறுவி செயல்பட்டுவருகின்றார். மேலும் இவர் அசாம் மாநில ஜாமியத் உலமா-இ-ஹிந்தின் தலைவராகவும் உள்ளார். தாருல் உலூம் தியோபந்த் பல்கலைக்கழகத்தில் இறையியல் மற்றும் அரபியில் முதுகலைப் பட்டம் பெற்றவர். தொழிலதிபர் மற்றும் ஒரு சமூக சேவகராகவும் நன்கு அறியப்பட்டவர்.
# பத்ருத்தீன் அஜ்மல்

## மக்களவை உறுப்பினராக

அஜ்மல் 2004, 2009, 2014 நாடாளுமன்ற தேர்தல்களில் அகில இந்திய ஐக்கிய ஜனநாயக முன்னணியின் சார்பாக துப்ரி மக்களவைத் தொகுதியில் போட்டியிட்டு வென்றார்.
# பத்ருத்தீன் அஜ்மல்

## அறப்பணி

அசாமின் ஹோஜாயில் உள்ள ஹாஜி அப்துல் மஜித் நினைவு மருத்துவமனை மற்றும் ஆராய்ச்சி மைய பொது அறக்கட்டளையின் (Haji Abdul Majid Memorial Public Trust) நிர்வாக அறங்காவலர் ஆவார். இந்த அறக்கட்டளை கரீம்கஞ்ச் மாவட்டத்தின் பதர்பூருக்கு அருகிலுள்ள மாலுவாவில் பதர்பூர் மருத்துவமனையையும் அறக்கட்டளையின் கீழ் நிறுவியுள்ளார்.
# தாராள பிரபு

***தாராள பிரபு*** (Dharal Prabhu) என்பது அறிமுக இயக்குநர் கிருஷ்ணா மாரிமுத்து இயக்கிய 2020 ஆம் ஆண்டு இந்தியத் தமிழ் மொழி காதல் நகைச்சுவைத் திரைப்படம் ஆகும். 2012 ஆம் ஆண்டு இந்தி திரைப்படமான *விக்கி டோனரின்* மறு ஆக்கமாகும். இந்த படத்தில் ஹரிஷ் கல்யாண், தான்யா ஹோப் மற்றும் விவேக் ஆகியோர் முக்கிய கதாபாத்திரங்களில் நடிக்கின்றனர். இந்த படம் 13 மார்ச் 2020 அன்று அதன்திரையரங்க வெளியீட்டைக் கொண்டிருந்ததோடு விமர்சகர்களிடமிருந்து நேர்மறையான விமர்சனங்களைப் பெற்று ஹரிஷ் கல்யாணுக்கு ஒரு திருப்புமுனை திரைப்படமாக அமைந்தது.மேலும், இத்திரைப்படம் வெற்றிப்படமாகவும் இருந்தது.
# தாராள பிரபு

## நடிகர்கள்

- பிரபு கோவிந்தாக ஹரீஷ் கல்யாண்
- டாக்டர் கண்ணதாசனாக விவேக்
- நிதி மந்தனாவாக தன்யா ஹோப்
- காவ்யாவாக பேபி நிகிதா
- பிரபுவின் தாய் வானதியாக அனுபமா குமார்
- பிரபுவின் பாட்டி குந்தவையாக சச்சு
- கண்ணதாசனின் உதவியாளர் காமுவாக ஆர். எஸ். சிவாஜி
- லதாவாக அகல்யா வெங்கடேசன்
- ஹரீஷ் விக்ரமாக ஹரீஷ் விகரம்
- பயிற்சியாகர் மனோஜ் குமாராக ரவீந்திர விஜய்
- காவ்யாவின் தந்தையாக சித்தார்த் வெங்கடராமன்
- காவ்யாவின் தாயாக நந்திதா ஸ்ரீகுமார்
- மனோஜ் குமாரின் மனைவியாக சுபா
- அமைச்சர் காத்தவராயனாக நமோநாராயணன்
- நிதியின் தந்தையாக ரவி பட்
- நிதியின் அத்தை பிரேமாவாக மதுவந்தி அருண்
- அமுதாவாக மீரா கிருஷ்ணமூர்த்தி
- கல்பனாவாக ஆர் ஜே ஆனந்தி
- சதீஷாக லாலு
- வணங்காமுடியாக செல் முருகன்
- சந்திராவாக காயத்ரி
- கருவுறுதல் சிகிச்சை மருத்துவராக லதா
- பன்னீர் செல்வமாக ராஜா திருமுருகன்
# தாராள பிரபு

## விமர்சன வரவேற்பு

"ஒரு சிறந்த பின்னணி இசையும், உணர்ச்சிகரமான காட்சிகளில் அதிக முயற்சியும் இருந்திருந்தால் இந்த திரைப்படம் சரியான மறுஆக்கமாக மாறியிருக்கும்" என்று டைம்ஸ் ஆஃப் இந்தியா எழுதியிருந்தது.  
நேர்மறையான விமர்சனங்கள் இருந்தபோதிலும் , இந்தியாவில் கோவிட் 19 தொற்றுநோய் காரணமாக திரையரங்குகள் மூடப்பட்டதைத் தொடர்ந்து வெளியான ஒரு மாதத்திற்குள் ஒடிடி இயங்குதளங்களில் பார்க்க இந்த படம் கிடைத்தது.
# திவ்யா மேனன்

**திவ்யா மேனன்** *(Divya Menon)* இயாசு ராச் என்ற இந்தித் திரைப்பட நிறுவனத்தின் தயாரிப்பில் இயக்குநர் திபக்கர் பானர்ச்சி இயக்கிய டிடெக்டிவ் பியோம்கேசு பக்சி என்ற திரைப்படத்தில் சத்தியாவதி கதாபாத்திரத்திலும், இயக்குநர் சாசி சுடிகலாவின் 2017ஆம் ஆண்டு வெளியான மோனா டார்லிங் என்ற திரைப்படத்தில் சாரா என்ற கதாபாத்திரத்திலும் நடித்துள்ளார். மோனா டார்லிங் திரைப்படத்தில் திவ்யா மேனனின் நடிப்பு பாராட்டப்பட்டது.  
கொல்கத்தாவிலுள்ள தேசிய உடையலங்கார தொழில்நுட்பக் கல்லூரியில் திவ்யா வடிவமைப்பு பாடத்தில் பட்டம் பெற்றுள்ளார். வடிவமைப்பாளர் சபியாசாச்சியுடன் சேர்ந்து பணியாற்றியுள்ள திவ்யா ஒரு பாடகியாகவும் கிட்டார் இசைக் கலைஞராகவும் இயங்கினார்.
# எபாடோடாக்சின்

**எபாடோடாக்சின்** *(Hepatotoxin)* கல்லீரலை சேதப்படுத்தும் ஒரு நச்சு வேதிப்பொருளாகும். உட்கொள்ளும் மருந்துகளின் பக்க விளைவுகளாலும், இயற்கையில் நீலப்-பச்சை பாசிகளால் உருவாக்கப்படும் மைக்ரோசிசுட்டின்களாகவும் அல்லது ஆய்வகச் சூழல்களிலும் இந்நச்சு காணப்படுகிறது.  
நச்சின் அளவு, நுழைவு புள்ளி மற்றும் விநியோக வேகம் மற்றும் நபரின் ஆரோக்கியத்தைப் பொறுத்து எபாடோடாக்சின்களின் விளைவுகள் அமைகின்றன.
# எபாடோடாக்சின்

## எபாடோடாக்சின் பொருள்கள்

- ஆல்பா அமானிட்டின், * சாவுத் தொப்பிக் காளான்* செல்களில் காணப்படுகிறது.
- அஃப்ளாடாக்சின்
- எத்தனால்
- ஆலோதேன் எனப்படும் மயக்க மருந்தில் காணப்படுகிறது
- பிரோலிசிடின் ஆல்கலாய்டுகளில், போராகினேசியே இனத் தாவரங்கள், சூரியக்காந்தி குடும்பம், மற்றும் பபேசியே குடும்பத் தாவரங்கள்.
- கவாலாக்டோன்கள்
- அல்லைல் ஆல்ககால்
- அமியோதரோன்கள்
- அரோகுளோர் 1254
- ஆர்சனிக்கு
- கார்பாமெசிப்பின்
- கார்பன் டெட்ராகுளோரைடு
- ஈரெத்தில்நைட்ரசமீன்கள்
- ஈரெத்தில்பார்மமைடு
- இன்டோமெதாசின்
- மெத்தப்பிரில்லின்
- மீத்தோடிரெக்சேட்டு
- 3-மெத்தில்காலாந்திரின்.
# இரா. கோபாலகிருஷ்ணன்

**இரா. கோபாலகிருஷ்ணன்** (R Gopalakrishnan) (பிறப்பு: அக்டோபர் 5, 1968) என்பவர் இந்திய அரசியல்வாதி. இவர் தமிழ்நாட்டிலிருந்து தேர்ந்தெடுக்கப்பட்ட நாடாளுமன்ற உறுப்பினர் . இவர் மதுரை தொகுதியில் இருந்து மக்களவைக்கு 2014ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வெற்றிபெற்றார்.  
கோபாலகிருஷ்ணன் 1968ஆம் ஆண்டு அக்டோபர் மாதம் 5ஆம் தேதி தமிழ்நாட்டின் மதுரை மாவட்டத்திலுள்ள செல்லூரில் பிறந்தார். இவர் கல்லூரிக் கல்வியினை மதுரையில் உள்ள யாதவர் கல்லூரியில் பயின்றார். இவரது மனைவி திருமதி. கோ. தீபா ஆவார். இவருக்கு இரண்டு குழந்தைகள் உள்ளனர்.  
கோபாலகிருஷ்ணன் 2011 முதல் 2014 வரை மதுரை மாநகராட்சியின் மாநகர துணை தந்தையாக இருந்தார். இவர், அனைத்திந்திய அண்ணா திராவிட முன்னேற்றக் கழகத்தின் வழிகாட்டுதல் குழு உறுப்பினர்களில் ஒருவராக அண்மையில் நியமிக்கப்பட்டுள்ளார்.
# கே. சட்டநாத கரையாளர்

**கி. சட்டநாத கரையாளர்** (K. Sattanatha Karayalar) இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார்.
# கே. சட்டநாத கரையாளர்

## இளமை

சட்டநாத கரையாளர் 1923ஆம் ஆண்டு மார்ச் மாதம் 4ஆம் நாளன்று செங்கோட்டையில் பிறந்தார். செங்கோட்டை எசு. எம். எசு. உயர்நிலைப் பள்ளியில் கல்வி பயின்ற கரையாளர், சென்னை இலயோலாக் கல்லூரி, பல்கலைக்கழக கல்லூரி, திருவனந்தபுரத்தில் கல்லூரி கல்வியினை முடித்துள்ளார்.
# கே. சட்டநாத கரையாளர்

## அரசியல்

சட்டநாத கரையாளர் திருவாங்கூர்-கொச்சின் சட்டமன்றத்திற்கு நடைபெற்ற தேர்தல்களில் சுயேச்சை வேட்பாளராகப் போட்டியிட்டுச் செங்கோட்டை சட்டமன்றத் தொகுதியிலிருந்து தேர்ந்தெடுக்கப்பட்டார்.  
கரையாளர், 1957ஆம் ஆண்டு நடைபெற்ற சென்னை மாநில சட்டமன்றத் தேர்தலில் தென்காசி தொகுதியில் சுயேச்சையாகப் போட்டியிட்டு வெற்றிபெற்றார். பின்னர் 1980ஆம் ஆண்டு நடைபெற்ற தமிழ்நாடு சட்டமன்றத் தேர்தலில் மக்கள் கட்சி வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# பெங்களூர் வானியல் சங்கம்

**பெங்களூர் வானியல் சங்கம்** *(Bangalore Astronomical Society)* என்பது பெங்களூரை தலைமையிடமாகக் கொண்ட தொழில் சாரா வானியலாளர்கள் மற்றும் ஆர்வமுள்ள பிற நபர்கள் சேர்ந்த ஒரு சமூக அமைப்பாகும். இச்சங்கத்தின் முதன்மை நோக்கம் வானியலை ஒரு பொழுதுபோக்கு நடவடிக்கை மற்றும் ஓர் அறிவியலாக ஊக்குவிப்பதும் பிரபலப்படுத்துவதுமாகும்.
# பெங்களூர் வானியல் சங்கம்

## வரலாறு

இந்த சங்கம் 2006 ஆம் ஆண்டில் நிறுவப்பட்டது. இலாப நோக்கற்ற ஓர் அமைப்பாக பதிவு செய்யப்பட்டது. ஆரம்ப நாட்களில் சங்கத்தின் உறுப்பினர்கள் ஆர்குட் இணையதளம் வழியாக சந்தித்துக் கொண்டனர். பின்னர் இவர்கள் ஒரு இலாப நோக்கற்ற அமைப்பை உருவாக்க முடிவு செய்தனர்.
பெங்களூர் வானியல் சங்கம் தற்போது ஆயிரத்திற்கும் மேற்பட்ட உறுப்பினர்களைக் கொண்டுள்ளது. கூகிள் குழுக்கள் மற்றும் நட்சத்திர கூட்டங்கள் மூலம் இச்சங்கம் செயல்படுகிறது.
# பெங்களூர் வானியல் சங்கம்

## வேலை தத்துவம்

பெரும்பாலான சங்க நடவடிக்கைகள் மற்றும் நிர்வாகப் பணிகள் தன்னார்வலர்களால் கையாளப்படுகின்றன. இத்தன்னார்வலர்கள் பல்வேறு துறைகளைச் சேர்ந்தவர்களாவர். பெரும்பாலானவர்கள் பணிபுரியும் தொழில் வல்லுநர்கள் அல்லது மாணவர்களாக உள்ளனர். சங்கத்தின் நடவடிக்கைகள் அல்லது நிர்வாகத்தில் ஈடுபட்டுள்ள எவருக்கும் இச்சங்கம் வேலைவாய்ப்பையோ உதவித்தொகையையோ வழங்குவதில்லை.
# பெங்களூர் வானியல் சங்கம்

## நடவடிக்கைகள்

பெங்களூர் வானியல் சங்கத்தின் நடவடிக்கைகள் முறையே கவனித்தல், கருவிமயமாக்கல், பரவலாக எட்டிப்பிடித்தல், பட்டறைகள் மற்றும் கூட்டங்கள் போன்றவையாகும். இச் செயல்பாடுகள் பொதுவாக அனைவருக்கும் திறந்திருக்கும். சங்கம் தன் உறுப்பினர்களை வானியல் பிரபலப்படுத்துவதற்கும் மேம்பாட்டு முயற்சிகளில் ஈடுபடவும் தன்னார்வத் தொண்டு செய்ய ஏற்பாடு செய்கிறது மற்றும் ஊக்குவிக்கிறது. சங்கத்தின் செயல்பாடுகள் அனைத்தும் பொதுவாக வலையிலும் சில நேரங்களில் ஊடகங்களிலும் தன்னார்வலர்களால் அறிவிக்கப்படுகின்றன.
# கே. எஸ். அழகிரி

**கீ. ச. அழகிரி** (*K. S. Alagiri*) என்பவர் இந்திய அரசியல்வாதியாவார். இவர் தமிழ்நாடு இந்திய தேசிய காங்கிரசு கட்சியின் தலைவராக இருந்தார். 2009ஆம் ஆண்டு நடைபெற்ற கடலூர் மக்களவை தொகுதியிலிருந்து இந்திய நாடாளுமன்றத்தின் உறுப்பினராகத் தேர்ந்தெடுக்கப்பட்டவர் ஆவார். முன்னதாக, இவர் தமிழ்நாடு சட்டமன்றத் தேர்தல்களில் இந்திய தேசிய காங்கிரசு வேட்பாளராகச் சிதம்பரம் சட்டமன்றத் தொகுதியில் 1991ஆம் ஆண்டும், தமிழ் மாநில காங்கிரசு வேட்பாளராக 1996ஆம் ஆண்டும் தேர்தலில் போட்டியிட்டு வெற்றிபெற்றுள்ளார்.
# கே. எஸ். அழகிரி

## ஆரம்ப கால வாழ்க்கை

கடலூர் மாவட்டம் கீரப்பாளையத்தினைச் சேர்ந்த இவர், 1952ஆம் ஆண்டு பிறந்தார். சிதம்பரம் அண்ணாமலை பல்கலைக்கழகத்தில் இளங்கலைப் பட்டம் பெற்றார்.
# கே. எஸ். அழகிரி

## வகித்தப் பதவிகள்

- மாநிலத் தலைவர் - தமிழ்நாடு காங்கிரசு (பிப்ரவரி 2019 - பிப்ரவரி 2024)
- இந்திய நாடாளுமன்றத்தின் முன்னாள் உறுப்பினர் (2009-2014)
- தமிழகத்தின் சட்டமன்றத்தின் முன்னாள் உறுப்பினர். (1991-2001)
# கே. எஸ். அழகிரி

## போட்டியிட்டத் தேர்தல்கள்

### மக்களவைத் தேர்தல்கள்

| 2009 | 15 வது மக்களவை | இந்திய தேசிய காங்கிரஸ் | கடலூர் | (வெற்றி) | 3,20,473 | 42.76 |  |
| --- | --- | --- | --- | --- | --- | --- | --- |
| 2014 | 16 வது மக்களவை | இந்திய தேசிய காங்கிரஸ் | கடலூர் | 3வது இடம் | 26,650 | 2.71 | } |
# கே. எஸ். அழகிரி

## போட்டியிட்டத் தேர்தல்கள்

### சட்டமன்றத் தேர்தல்கள்

| 1991 | தமிழகத்தின் 10 வது சட்டமன்றம் | இந்திய தேசிய காங்கிரஸ் | சிதம்பரம் | வெற்றி | 48,767 | 49.54 |  |
| --- | --- | --- | --- | --- | --- | --- | --- |
| 1996 | தமிழகத்தின் 11 வது சட்டமன்றம் | தமிழ் மாநில காங்கிரஸ் | சிதம்பரம் <nowiki/> | வெற்றி | 52066 | 48.02 | } |  
- இந்திய தேர்தல் ஆணையம் முடிவுகள் :, 1991, 1996
# புஷ்பலதா

**புஷ்பலதா** (*Pushpalatha*, இறப்பு: 4 பெப்ரவரி 2025) தென்னிந்தியத் திரைப்பட நடிகை ஆவார். இவர் தமிழ், தெலுங்கு, மலையாளம் ஆகிய மொழிகளில் நூற்றுக்கும் அதிகமான திரைப்படங்களில் கதாநாயகியாகவும், துணை நடிகையாகவும் நடித்துள்ளார். இவர் முதன்முதலாக 1958-இல் வெளியான *செங்கோட்டை சிங்கம்* திரைப்படத்தில் நடித்தார். *நானும் ஒரு பெண்* திரைப்படத்தில் ஏ. வி. எம். ராஜனுடன் இணைந்து நடித்த போது இருவரும் காதலித்துப் பின்னர் திருமணம் செய்து கொண்டனர்.
# புஷ்பலதா

## நடித்த திரைப்படங்கள்

### 1950களில்

| 1955 | நல்ல தங்கை |  |  |  |
| --- | --- | --- | --- | --- |
| - | 1955 | சேரப்பக்குரா செடுவு | சாவித்திரி | முதலாவது தெலுங்குத் திரைப்படம் |
# புஷ்பலதா

## நடித்த திரைப்படங்கள்

### 1960களில்

| 1961 | கொங்கு நாட்டு தங்கம் | தங்கம் |
| --- | --- | --- |
| 1961 | பணம் பந்தியிலே |  |
| 1962 | சாரதா | உமா |
| 1962 | செங்கமலத் தீவு |  |
| 1962 | போலீஸ்காரன் மகள் | மல்லிகா |
| 1962 | ஆலயமணி | பார்வதி |
| 1963 | பார் மகளே பார் | காந்தா |
| 1963 | மணி ஓசை |  |
| 1963 | நானும் ஒரு பெண் |  |
| 1963 | யாருக்கு சொந்தம் |  |
| 1963 | வானம்பாடி | கல்யாணி |
| 1963 | காட்டு ரோஜா | புஷ்பா |
| 1963 | ஏழை பங்காளன் |  |
| 1963 | நீங்காத நினைவு |  |
| 1963 | இரத்தத் திலகம் |  |
| 1963 | மெயின் பி லட்கி ஹூன் | இந்தி |
| 1964 | பச்சை விளக்கு | லதா |
| 1964 | ஆண்டவன் கட்டளை | கோமதி |
| 1964 | சித்திராங்கி |  |
| 1964 | நல்வரவு |  |
| 1964 | மகனே கேள் |  |
| 1964 | கை கொடுத்த தெய்வம் |  |
| 1964 | அல்லி |  |
| 1966 | ராமு | சீதா |
| 1966 | தாயே உனக்காக | ராதா |
| 1967 | கற்பூரம் |  |
| 1967 | ராஜா வீட்டுப் பிள்ளை | கீதா |
| 1968 | ஜீவனாம்சம் |  |
| 1968 | பணமா பாசமா |  |
| 1969 | செல்லப் பெண் |  |
| 1969 | மகிழம்பூ |  |
| 1969 | பால் குடம் |  |
| 1969 | நர்ஸ் | மலையாளம் |
# புஷ்பலதா

## நடித்த திரைப்படங்கள்

### 1970கள்

| 1970 | தரிசனம் |  |  |
| --- | --- | --- | --- |
| 1970 | எங்கள் தங்கம் | சுமதி |  |
| 1972 | வசந்த மாளிகை | ஆனந்தின் பாதுகாவலர் |  |
| 1973 | ராஜ ராஜ சோழன் |  |  |
| 1973 | ராஜபார்ட் ரங்கதுரை |  |  |
| 1974 | தீர்க்கசுமங்கலி |  |  |
| 1974 | திருமலை தெய்வம் |  |  |
| 1974 | உரிமைக்குரல் | முத்தம்மா |  |
| 1974 | வந்தாளே மகராசி | உமா |  |
| 1975 | புதுவெள்ளம் |  |  |
| 1976 | நீதிக்கு தலைவணங்கு | சீதா |  |
| 1976 | முத்தான முத்தல்லவோ |  |  |
| 1977 | நவரத்தினம் |  |  |
| 1978 | சிட்டுக்குருவி |  |  |
| 1978 | சட்டம் என் கையில் | இலட்சுமி |  |
| 1978 | ஆயிரம் ஜென்மங்கள் | இராதாவின் தாய் |  |
| 1979 | நாடகமே உலகம் |  |  |
| 1979 | பகலில் ஒரு இரவு |  |  |
| 1979 | வீட்டுக்கு வீடு வாசப்படி |  |  |
| 1979 | கந்தர் அலங்காரம் |  |  |
| 1979 | பட்டாகத்தி பைரவன் |  |  |
| 1979 | வெற்றிக்கு ஒருவன் |  |  |
| 1979 | தர்மயுத்தம் | சித்திராவின் தாய் |  |
| 1979 | கல்யாணராமன் | ராஜலட்சுமி | } |